Shavkat Mirziyoyev Mustafo Kamol Otaturk maqbarasiga gul qo‘ydi

O‘zbekiston Prezidenti Shavkat Mirziyoyev Turkiya birinchi prezidenti Mustafo Kamol Otaturk hoki qo‘yilgan Anitkabir yodgorlik majmuasiga tashrif buyurdi, deya xabar bermoqda O‘zA.
Mustafo Kamol Otaturk o‘z vatanining milliy istiqloli uchun kurashgan va Turkiya Respublikasiga asos solgan inson sifatida qadrlanadi. Anitkabir yodgorlik majmuasi uning davlat va xalq oldidagi xizmatlariga hurmat ifodasi sifatida bunyod etilgan.
O‘zAning yozishicha, 750 kvadrat metr maydonni egallagan majmua maqbara, muzey, bog‘ va boshqa obektlarni o‘z ichiga olgan.
«Shavkat Mirziyoyev buyuk davlat va siyosat arbobi Mustafo Kamol Otaturk qabriga gul qo‘yib, uning yorqin xotirasiga hurmat bajo keltirdi», — deya xabar bermoqda agentlik.